Rnu ɣer waya ula d tilmeẓyin n tura ur ḥmilent ara ayen ẓẓayen am tid n zik, ɣef waya i ttaɣent kan ayen xfifen, akken ad t-ɛellqent di tudert-nsent n yall ass, iḥeddaden n tura teddun di lebɣi i telmeẓyin n tura, akken ad d-rebḥen xerṣum d idrimen, ma d azal n lfeṭṭa n zik ur d-cliɛen ara deg-s, akken id-yenna yiwen n uḥeddad i wumi qqaren Rafiq:"Tullas timecṭuḥin ur ḥmilent ara lḥağa ẓẓayen, am tεeṣṣabin n zik nxeddem-itent si 200 ar 300 n yegramen ma d tura nxeddem-itent azal n 80 n yegramen, imi tura ɣlayet ddunit, tislatin n tura ḥwağent ayen xfifen imi ɣlayet lfeṭṭa, uɣalent ur d-ssuturent ara lḥağa taqdimt akken ad seddrent yis-s, daɣen aqdim llant tid it-yettawin ur ssinent ara la valeur-is, yerna d tilawin timeqqranin it-yettawin fell-i am tebzzimin akked tḥurab, ma d tilawin n tura ttlusunt le blan, ur ttawint ara lfeṭṭ-agi taberkant, llant tigad macaa llah ad tent-twaliḍ ad k-tini ad zenzeɣ iman-iw akken ad aɣeɣ lfeṭṭa".(1) Гef waya id-nettaf ssdeq n lfeṭṭa wid ẓẓayen ɣlayit mliḥ, d ayen i yeǧǧan tilawin ur ttaɣent ara lfeṭṭa n zik, ɣef waya ula d iḥeddaden uɣalen ssnulfan-d lfeṭṭa taxfifant, di lawanagi ur d-nettaf ara win ixeddmen lfeṭṭa-nni n zik, amur ameqqran deg-sen ssexlaḍen-as nnḥas neɣ zzenk, am akken id-yenna yiwen uḥeddad n Mɛatqa deg wawal-is:"Ulac win ixeddmen lfeṭṭa waḥd-s ur as-nessexlaḍ ara nnḥas, d acu yella win is-irennun lqis yella wayeḍ yetteg-as aṭas n nnḥas par rapport ar lfeṭṭa, mbeεd tetteffeɣ-d dir-itt, ad tt-twaliḍ s mbεid ad tt-tεeqqleḍ mačči d lfeṭṭa n ṣṣeḥ, rennun-as nnḥas akken ad teddukkel lfeṭṭa ad teṭṭef ur tettefttit ara, d acu yella leqis is-rennun, yal 1kg de la vierge rennun-as 200g n nnḥas akken ad yili le titrage ines 925."(2) (1) Rafiq 34 n yiseggasen, aḥeddad n At wassif (2) Kamel 33 n yiseggasen, d aḥeddad n temnadṭ n Mɛatqa.